Vďaka podpore a získanej dotácii z Banskobystrického samosprávneho kraja vo výške 3 000 € a spolufinancovaniu z rozpočtu mesta vo výške 507,30 € je športová infraštruktúra v mestskej športovej hale doplnená o potrebné športové náradie: 6- dielnu švédsku debnu s kolieskami pre ľahšiu manipuláciu, švédsku lavičku, 25 metrovú volejbalovú sieť a hádzanárske bránky.
Cieľom projektu podporeného dotáciou z Banskobystrického samosprávneho kraja bolo vytvorenie lepších podmienok pre plnohodnotné trávenie voľného času a zvyšovanie športovej výkonnosti. Len dosiahnutím tohto cieľa prostredníctvom zakúpenia potrebného športového vybavenia, možno zvýšiť u detí a mládeže záujem o športovanie. Práve chýbajúce športové náradie odrádza mladých ľudí od fyzickej aktivity, ktorá je v období rastu a vytvárania si rôznych návykov veľmi dôležitá. Športová hala je prístupná mládeži a verejnosti aj mimo vyučovacích hodín a mimo pravidelnej činnosti klubov, čím vytvára priestor pre športovanie aj v čase voľna (pondelok - piatok 9:00 hod. - 21:00 hod.).
Doplnenie a obnova športového vybavenia podporí rozvoj športových aktivít a s ním spojený pozitívny účinok športu na jedinca v jeho najdôležitejšom období – v období jeho vývinu.